बेनतीजा रही मनमोहन-राव की बैठक  
पीएम ने 22 दिनों से चल रहे आंदोलन को खत्म करने की अपील करते हुए इस मुद्दे पर फ़ैसला लेने के लिए कुछ और वक्त मांगा।
तेलंगाना के मुद्दे पर प्रधानमंत्री मनमोहन सिंह के साथ टीआरएस के अध्यक्ष के चंद्रशेखर राव की सोमवार रात हुई बातचीत बेनतीजा रही। करीब आधे घंटे चली बातचीत के बाद चंद्रशेखर राव और ज्वाइंट एक्शन कमेटी के संयोजक कोधान−दरम ने कहा कि वो प्रधानमंत्री की प्रतिक्रिया से संतुष्ट नहीं हैं। प्रधानमंत्री ने 22 दिनों से चल रहे आंदोलन को खत्म करने की अपील करते हुए इस मुद्दे पर फ़ैसला लेने के लिए कुछ और वक्त मांगा था। राव ने प्रधानमंत्री की इस अपील को ठुकराते हुए कहा कि तेलंगाना की जनता इतनी नाराज़ है कि उसने उत्सव भी नहीं मनाने का फ़ैसला किया है। उन्होंने कहा कि अगर सरकार समयसीमा तय करके अलग राज्य के गठन की घोषणा नही करती तो वे आंदोलन और तेज़ कर देंगे। राव ने फिर से आमरण अनशन की चेतावनी भी दी।